Ou, getroue opgeknap vir nog beter waarde(Foto: Verskaf) Toyota se Fortuner is eenvoudig die markleier in sy segment as dit kom by verkope. Toyota verkoop die meeste maande naastenby ŉ duisend Fortuners, amper drie keer meer as wat Ford van sy Everest; Isuzu van sy MU-X en Mitsubishi van sy Pajero Sport van die hand kan sit. Ek dink die rede is heel eenvoudig. Die Fortuner is ŉ gunsteling onder derduisende gesinne, en die waardepakket is pas ŉ bietjie aangepas. Van die speelgoed wat bygevoeg is lyk só: Dubbelsone klimaatbeheer op 2.8-modelle, PVM (“panoramic view monitor”) op 2.8 VX, ŉ JBL 11-luidspreker-klankstelsel op 2.8 VX en nuwe sleutellose toegang op alle modelle met beter sekuriteit. Die grootste toevoeging tot die VX-reeks is TSS (“Toyota Safety Sense”). Die stelsel sluit funksies soos blindekolwaarskuwing en agterkruisverkeerwaarskuwing in. Op die pad is dit lekker om weer tyd met die Fortuner deur te bring. Die 150 kW-weergawe van die 2.8 wat verlede jaar bekendgestel is, bly tops. Ek is gek oor die kalibrasie van die enjin – veral die sinergie met die ratkas. (Foto: Verskaf) Ons het al in die verlede lekker met die Fortuner ŉ paar 4×4-hindernisse aangedurf – en sy vermoë is onbetwisbaar. Sy sleepvermoë is nog iets wat hom hoog op baie Suid-Afrikaners se inkopielys sit. As ŉ algehele pakket bly die Fortuner ŉ wenner. Ek sal stry dat daar iets met die derde ry sitplekke gedoen moet word. Die sitplekke wat so opvou is nie vir my ideaal nie, maar dit is juis wat die spaarwiel toelaat om lekker hoog weg te kruip. Dit verbeter die vertrekhoek wanneer jy ŉ 4×4-roete aandurf. Dalk moet die spaarwiel skuif na die kattebakdeur op die volgende model – soos met ŉ Prado. Die reeks lyk só: Die reeks word gedek deur ŉ drie jaar/100 000 km-waarborg en diensplan wat nege dienste insluit. Die mededinging lyk só: 5 jaar/90 000 km diensplan Diensplan opsioneel 5 jaar/90 000 km diensplan Tussen dié mededingers is die Ford amper op pad uit. Daar sal vroeg volgende jaar ŉ spiksplinternuwe een wees. Die huidige een is wel beslis die luuksste van die groep. (Foto: Verskaf) Die Pajero en Fortuner is baie eenders in hul benadering – maar die Mitsubishi se onderdele kan ŉ mens later byt. Die MU-X is die jongste en het ŉ lieflike enjin en ratkas – maar sy gehalte binne stel teleur, en sy prys is gek teenoor dié van die ander.